Dan Erik Kjellnø

Dan Erik Kjellnø (født 30. mai 1951) er en norsk advokat og lokalpolitiker i Rana. Kjellnø har eksamen fra Universitetet i Bergen i 1978. Etter en kort tid innen forvaltningen, ble han i 1980 ansatt som dommerfullmektig i Rana. Der jobbet han frem til han startet sin egen advokatpraksis høsten 1982. Kjellnø driver advokatfirmaet Dan Erik Kjellnø, som ble etablert 1. januar 1985.

Kjellnø ledet i 2006 Folkeaksjonen Stopp Forbrenningsanlegget, som kjempet mot de daværende planene til Avfallsenergi AS om å etablere et forbrenningsanlegg for avfall og farlig spesialavfall i området til Mo Industripark i Mo i Rana.

Som lokalpolitiker representerer Kjellnø Miljøliste Rana og ble innvalgt i Rana kommunestyre i 2007 og 2011.

Fra 2007 til 2011 satt han i kommunens Utvalg for kultur- miljø og næring. Siden 2011 har han vært representert i formannskapet.

Referanser 

Norske advokater
Lokalpolitikere i Rana
Rana kommunestyre 2007–2011
Rana kommunestyre 2011–2015
Personer fra Rana kommune